Imħallef Dr. Antonio Rodenas LL.D. Illum 16 ta' Diċembru, 2015, Il-Qorti, Rat l-att ta' akkuża numru disgħa tas-sena elfejn u tlettax (2013) miġjuba kontra l-imsemmi Allan Le Brun, detentur tal-karta tal-identita' bin-numru 666214: Fejn l-Avukat Ġenerali fl-Ewwel Kap ippremetta: Illi fil-wieħed u għoxrin (21) ta' Frar tas-sena elfejn u għaxra (2010) għall-ħabta tas-sitta u nofs ta' filgħaxija il-Pulizija Invetigazzjonijiet Kriminali (CID) ġew infurmati mill-Pulizija tad-Distrett ta' Marsaxlokk illi kien għadu kif seħħ omiċidju permezz ta' stabbing fil-viċinanzi tal-Każin Nazzjonalista ġewwa l-istess lokalita' u li l-vittma ta' dan l-omiċidju kien Anthony Fenech Salerno magħruf bħala l-Bona. Kien hemm diversi persuni li ġew mitkellma fuq il-post u li kkonfermaw li dan l-omiċidju kien riżultat ta' aggressjoni bi strument li jaqta jew bil-ponta kommessa minn Allan Le Brun qua l- akkużat f'dawn il-proċeduri fil-konfront tad-defunt Fenech Salerno. Illi mill-investigazzjoni u mill-fatti jirriżulta li, l-vittma Anthony Fenech Salerno niżel jiekol u jixrob fil-każin tan-Nazzjonalisti ġewwa Ix-Xagħra fejn kien fil-kumpanija tal-familja u tat-tfajla tiegħu. Għall-ħabta tas-sitta ta' filgħaxija (6:00pm) d-defunt Fenech Salerno instema jiġġieled barra mill-każin fejn meta' xi uħud mill-familjari tiegħu marru jaraw x'kien qed jiġri l-akkużat Le Brun intelmaħ fuq il-post u kien qed jipprovoka lill-vittma għall-ġlied filwaqt li kien qed ixxejjirlu sikkina li kellu fil- pussess tiegħu f'dak il-mument. Jidher ukoll li rinfaċċjat b'din is-sitwazzjoni l- vittma kien ġab arma tan-nar mill-vettura tiegħu fejn kien spara żewġ tiri fl-ajru sabiex ibeżża lill-aggressur qua l-akkużat u filfatt jidher li hu kien rema din l- arma ġaladarba spara dawn it-tiri. Madakollu dan ma sewa għal xejn peress illi l-akkużat, dolożament, bil-ħsieb li joqtol jew li jqiegħed il-ħajja f'periklu ċar, beda jagħti diversi daqqiet ta' sikkina lil Anthony Fenech Salerno aka l-Bona u dan anki wara li l-akkużat kien immobilizza lill-vittma fil-kors ta' din l-aggressjoni. jiriżulta kemm mix-xhieda okulari li kienu fuq il-post kif ukoll mill-awtopsja li saret wara fuq il-kadavru illi d-defunt Borg qua il-vittma ssubixxa diversi daqqiet ta' strument li jaqta jew bil-ponta f'partijiet differenti ta' ġismu, fosthom daqqa fuq in-naħa tax-xellug ta' sidru li rriżultat bħala dik li kkaġunatlu l-mewt. Sfortunatament, irriżulta li l-vittma miet fuq il-post ftit tal-ħin wara kaġun ta' din l-aggressjoni vjolenti konsistenti minn dawn id-daqqiet f'partijiet vitali ta' ġisem il-vittma li ġew inflitti fuqu permezz ta' sikkina li effettivament instabet fuq ix- xena tad-dellitt fil-viċinanzi tad-defunt, u dolozament mill-akkużat Allan Le Brun bl-intenzjoni li joqtol jew li jipperikola l-ħajja ta' Anthony Fenech Salerno. Filfatt il-vittma Anthony Fenech Salerno ġie ċċertifikat mejjet hdejn il-każin tan-Nazzjonalisti tal- Marsaxlokk mill-paramediċi li ssokkorewħ biex ituħ l-assistenza meħtieġa iżda li kienet inutli fiċ-ċirkostanzi li rriżultaw. Illi l-akkużat Allan Le Brun ġie arrestat ftit tal-ħin wara fl-inħawi tal-istess Każin wara li ħarab minn fuq il-post sussegwentement għall-eżekuzzjoni ta' dan l- omiċidju doluz fejn meta mitkellem mill-pulizija ammetta li hu mar armat fuq il- post tad-dellitt speċifikatament sabiex jaffaċja lill-vittma Fenech Salerno b'intenzjoni doluża ta' qtil u dan wara li kien hemm skambju ta' telefonati bejniethom dakinhar stess ftit tal-ħin qabel ma seħħet l-aggressjoni mertu ta' dan il-każ kif ukoll wara xi tilwim li kien inqala bejniethom f'okkazzjonijiet precedent għal dan id-delitt. Illi b'għemilu l-imsemmi Allan Le Brun sar ħati ta' omiċidju volontarju u ċioe' talli, dolożament, bil-ħsieb li joqtol persuna (Anthony Fenech Salerno) jew li jqiegħed il-ħajja tagħha f'periklu ċar, ikkaġunalha l-mewt. Għaldaqstant l-Avukat Ġenerali, fl-isem fuq imsemmi, jakkuża lill-imsemmi Allan Le Brun, ħati ta' omiċidju volontarju u ċioe' talli, dolożament, bil-ħsieb li joqtol persuna jew li jqiegħed il-ħajja tagħha f'periklu ċar, ikkaġunalha l-mewt; jitlob li jingħamel skond il-liġi kontra l-imsemmi akkużat u illi huwa jiġi kkundannat għall-piena ta' għomor il-ħabs, skond dak li hemm u jintqal fl- artikoli 211(1)(2), 23, 23A u 533 tal-Kodiċi Kriminali jew għal kull piena oħra li tista' skond il-liġi tingħata għall-ħtija ta' l-imsemmi akkużat. Fejn l-Avukat Ġenerali fit-Tieni Kap ippremetta: Illi fiż-żmien u fiċ-ċirkostanżi msemmija fil-kapi preċedenti ta' din l-att ta' akkuża, u ċioe` nhar il-wieħed u għoxrin (21) jum ta' Frar tas-sena elfejn u għaxra (2010) għall-ħabta tas-sitta u nofs ta' filgħaxija (6:30pm) u ftit tal-ħin qabel ġewwa Is-Swatar, Birkirkara, l-akkużat Allan Le Brun, kellu f'idejħ sikkina jew strument li jaqta' jew bil-ponta mingħajr ma' kien debitament liċenżjat mill-Kummissarju tal- Huwa filfatt ġar l-arma fuq il-persuna tiegħu u għamel użu xjenti u maħsub minn din is-sikkina permezz ta' liema kkaġuna diversi ġrieħi gravi fuq il-vittma Anthony Fenech Salerno li kienu ġrieħi fatali għall-vittma imsemmi. jindika li l-ġarr barra minn fond jew ditorni tiegħu ta' din is-sikkina ma kinitx intenzjonata sabiex taqdi l-funzjonijiet tagħha iżda bl-iskop li tintuza bħala arma kontra l-persuna ta' Anthony Fenech Salerno kif filfatt irriżulta. Illi b'għemilu l-imsemmi Allan Le Brun sar ħati talli, ġarr barra minn fond jew dintorni tiegħu xi sikkina jew strument li jaqta' jew bil-ponta ta' liema xorta jkun mingħajr liċenzja jew permess mingħand il-Kummissarju tal-Pulizija. Għaldaqstant l-Avukat Ġenerali, fl-isem fuq imsemmi, jakkuża lill-imsemmi Allan Le Brun ħati talli, ġarr barra minn fond jew dintorni tiegħu xi sikkina jew strument li jaqta' jew bil-ponta ta' liema xorta jkun mingħajr liċenzja jew permess mingħand il-Kummissarju tal-Pulizija; jitlob li jingħamel skond il-Liġi kontra l- imsemmi akkużat u illi huwa jiġi kkundannat għall-piena ta' multa ta' mija u sittax–il Euro u sebgħa u erbgħin ċentenżmu (€116.47) skond dak li hemm u jintqal fl-artikolu 6 u 51(7) tal-Att dwar l-Armi (Kap 480), u l-artikoli 23, 23A, 30, 64(1) u 533 tal-Kodiċi Kriminali jew għall kull piena oħra li tista' skont il-liġi tingħata għall-ħtija ta' l-imsemmi akkużat. Rat l-atti kollha ta' l-proċess; Rat il-verdett tal-ġurati tas-16 ta' Diċembru, 2015 li biħ: L-Ewwel Kap Il-ġurati bi sitt ( 6 ) voti favur u tlett ( 3 ) voti kontra jsibu lil Allan Le Brun ħati skont l-Ewwel Kap tal-att tal-akkuza, b'dan li r-reat hu skużabbli għaliex għalkemm aġixxa fil-bżonn attwali tad-difiża leġittima tiegħu nnifsu, ħareġ barra mil-limiti mposti mil-Liġi jew mill-awtorita' jew mill-bżonn. akkuża. Il-ġurati unanimament isibu lil Allan Le Brun ħati skont t-Tieni Kap tal-att tal- Tiddikjara lill-akkużat Allan Le Brun ħati: Skont l-Ewwel Kap tal-att tal-akkuza, b'dan li r-reat hu skużabbli għaliex għalkemm aġixxa fil-bżonn attwali tad-difiża leġittima tiegħu nnifsu, ħareġ barra mil-limiti mposti mil-Liġi jew mill-awtorita' jew mill-bżonn. Talli ġarr barra minn fond jew dintorni tiegħu xi sikkina jew strument li jaqta' jew bil-ponta ta' liema xorta jkun mingħajr liċenzja jew permess mingħand il-Kummissarju tal-Pulizija. Rat il-fedina penali aġġornata tal-ħati. Qieset is-sottomissjonijiet tal-abbli prosekutur Dr. Lara Gatt. Qieset is-sottomissjonijiet tal-abbli difensur Dr. Joseph Attard Cachia. Ikkunsidrat dwar il-piena. Illi fil-fehma ta' din il-Qorti fl-erogazzjoni tal-piena għandhom jittieħdu in konsiderazzjoni l-fatti kollha b'enfażi fuq dak li ta bidu għal dan il-każ. minnu li l-verdett tal-ġurati jikkonferma li l-ħati aġixxa taħt leġittima difesa madankollu hu minnu wkoll li l-verdett jibgħat messaġġ ċar u inekwivokabbli li tali aġir hu ċensurabbli. Illi din il-Qorti tifhem u tapprezza l-argumenti luċidi u loġiċi li għamel l-abbli Madankollu, ma taqbilx mal-abbli difensur fejn l-argumenti tiegħu jridu jwassalu. Fil-fehma ta' din il-Qorti tali komportament iġib miegħu piena ta' priġunerija effettiva. Mhux tollerabbli li f'soċjeta' ċivili komportament ta' din il-kwalita' jibqa npunit. Rat l-artikoli 23, 211(1), 223, 227(d) u 228(3) tal-Kodici Kriminali u l-artikolu 6 u 51(7) tal-Att dwar l-Armi tal-Kapitolu 480. It-Tieni Kap ta' Akkuża qed jiġi assorbit fl-Ewwel Kap ta' Akkuża bħala mezz għal fini. Għaldaqstant, tikkundanna lil Allan Le Brun għal piena ta' sitt (6) snin priġunerija. Rat l-artikolu 533 tal-Kodiċi Kriminali, tikkundanna lill- ħati jħallas l-ammont ta' disa' telef, sitt mija u seba' u erbgħin ewro u tletin ċenteżmu (€9, 647.30) bħala spejjeż inkorsi f'dan il-proċess. Tordna wkoll illi jekk l-ispejjeż ma jitħallsux immedjatament, dawn jiġu kkonvertiti f'terminu ta' priġunerija skont tal-liġi. (ft) Antonio Rodenas Dare Brian Laferla Deputat Registratur